cyanic-selkie/wikianc huggingface dataset:
Π.Α.Σ. Λαμία 1964
1964–2012: Α.Σ. Λαμία
Το 1961 η ΕΠΟ αποφάσισε ότι από την επόμενη αγωνιστική περίοδο (1962–63) η Β΄ Εθνική κατηγορία, στην οποία αγωνιζόταν τότε ο Ολυμπιακός Λαμίας, θα απαρτιζόταν από 60 ομάδες χωρισμένες σε τέσσερα γκρουπ και η πρωταθλήτρια από κάθε όμιλο θα έπαιρνε και την άνοδο. Με αυτό ως δεδομένο, με τη λήξη του πρωταθλήματος της περιόδου 1961–62 σε γενική συνέλευση που πραγματοποίησαν τα μέλη του Ολυμπιακού Λαμίας (17/6/1962) αποφάσισαν να προτείνουν στην Παλλαμιακή τη συγχώνευσή τους και τη δημιουργία ενός νέου συλλόγου και ενώ αρχικά η απάντηση των "κιτρινόμαυρων" ήταν καταφατική, η πρότασή τους η νέα ομάδα να ονομαστεί Παλλαμιακή δεν έγινε δεκτή και έτσι ο "γάμος κατέληξε σε διαζύγιο".
Το ναυάγιο των διαπραγματεύσεων με την Παλλαμιακή Ένωση οδήγησε σε νέα γενική συνέλευση τα μέλη του Ολυμπιακού (24/7/1962), όπου αποφασίστηκε η συγχώνευση των "ερυθρολεύκων" με τον Παμφθιωτικό, με την ονομασία Λαμιακός, ο οποίος και εκπροσώπησε τον νομό στη Β΄ Εθνική την περίοδο 1963–64, ωστόσο την ίδια χρονιά, το εισιτήριο για την δεύτερη εθνική κατηγορία πήρε και η Παλλαμιακή ως πρωταθλήτρια της Ε.Π.Σ. Φθιωτιδοφωκίδας, με αποτέλεσμα η Λαμία να εκπροσωπείται από δύο συλλόγους στην κατηγορία. Αυτή λοιπόν ήταν και η κατάλληλη εποχή να δημιουργηθεί ένα σωματείο, το οποίο θα προερχόταν από την ένωση των μεγαλύτερων ομάδων της πόλης.
Στις 27/5/1964 με πρωτοβουλία του τότε δημάρχου της Λαμίας και των ποδοσφαιρικών παραγόντων του νομού πραγματοποιήθηκε γενική συνέλευση, η οποία δεν είχε το προσδοκώμενο αποτέλεσμα, καθώς κατέληξε αρχικά στη δημιουργία δύο νέων συλλόγων του Α.Σ. Λαμία και του Α.Σ. Θερμοπυλών, όμως μία εβδομάδα αργότερα, την 1η Ιουνίου του 1964 αποφασίστηκε όπως ο δεύτερος συγχωνευθεί με τον Α.Σ. Λαμία. Ο Α.Σ. Λαμία ξεκίνησε την αγωνιστική του πορεία από την Β΄ Εθνική κατηγορία στην οποία καθιερώθηκε από την περίοδο 1964–65 μέχρι και την περίοδο 1979–80, με εξαίρεση μόνο την αγωνιστική περίοδο 1972–73 που απουσίασε καθώς την προηγούμενη και παρότι είχε καταλάβει την 4η θέση στην Β΄ Εθνική, υποβιβάστηκε για εξωαγωνιστικούς λόγους έχοντας κριθεί ένοχη για απόπειρα δωροδοκίας του ποδοσφαιριστή του Βύζαντα Μεγάρων Δημήτρη Μπάγια. Σε αυτή τη 15ετή παρουσία τους στην Β΄ Εθνική οι "κυανόλευκοι" πλησίασαν περισσότερο την πολυπόθητη άνοδο στην Α΄ Εθνική τις χρονιές 1964–65 και 1967–68, κατά τις οποίες η "βασίλισσα της Φθιώτιδας" κατέλαβε την 3η θέση στην βαθμολογία, ενώ διέγραψε επίσης αξιόλογη πορεία και στον θεσμό του Κυπέλλου Ελλάδος. Την περίοδο 1964–65 απέκλεισε κατά σειρά τον Α.Ο. Τρικάλων που ήταν ομάδα Α΄ Εθνικής με 5–2 και τον ισχυρό Ολυμπιακό Χαλκίδας με 5–0 και στη συνέχεια αποκλείστηκε στη φάση των 32 από τον Παναθηναϊκό στην Αθήνα. Την περίοδο 1971–72 απέκλεισε την πρωταθλήτρια Ελλάδας ΑΕΚ με 1–0 και τον ΟΦΗ στο Ηράκλειο με 4–2 στα πέναλτι και κέρδισε την πρόκριση στα ημιτελικά, όπου φιλοξενήθηκε στην Τούμπα από τον ΠΑΟΚ και αποκλείστηκε με 2–0.
Το τέλος της περιόδου 1979–80, βρήκε τον Α.Σ. Λαμία στην 18η θέση της βαθμολογίας και υποβιβάστηκε στην Εθνική ερασιτεχνική κατηγορία, τρίτη τη τάξει εθνική κατηγορία. Στην Εθνική ερασιτεχνική κατηγορία αγωνίστηκε για 2 χρονιές (1980–81 και 1981–82) και την τελευταία διεκδίκησε την επάνοδο στην Β΄ Εθνική τερματίζοντας στην 3η θέση, ωστόσο κέρδισε τη συμμετοχή της στο νεοσύστατο πρωτάθλημα της Γ΄ Εθνικής κατηγορίας. Στην Γ΄ Εθνική αγωνίστηκε μέχρι και την περίοδο 1987–88, όπου αν και τερμάτισε στη 9η θέση υποβιβάστηκε έπειτα από την αναδιάρθρωση. Την αγωνιστική περίοδο 1984–85 διέγραψε μια επίσης λαμπρή παρουσία στο κύπελλο Ελλάδος, όπου αρχικά απέκλεισε την πανίσχυρη ΑΕΚ με 1–0 και στη συνέχεια την Α.Γ.Σ.Κ. Καστοριά που ήταν ομάδα Β΄ Εθνικής, νικώντας την με 4–2 στη Λαμία και χάνοντας με 1–0 στη ρεβάνς στην Καστοριά, για να αποκλειστεί στη φάση των 16 από τον ΠΑΟΚ. Την περίοδο 1985–86 απέκλεισε τον Απόλλων Καλαμαριάς που ήταν ομάδα Α΄ Εθνικής με 1–0 και στη συνέχεια αντιμετώπισε στη φάση των 32 τον Ολυμπιακό Πειραιώς, όπου αρχικά φιλοξενήθηκε στο ΟΑΚΑ και παρότι προηγήθηκε στο σκορ τελικά ηττήθηκε με 2–1 αγωνιζόμενη με 10 παίκτες για να ηττηθεί με δυσκολία και στη ρεβάνς στη Λαμία με 0–1.
Την περίοδο 1989–90, ο Α.Σ. Λαμία κατέκτησε το πρωτάθλημα στην Δ΄ Εθνική και την επάνοδο στην Γ΄ Εθνική. Την επόμενη περίοδο 1990–91, ισοβάθμησε με τη Νίκη Βόλου και οδηγήθηκαν σε αγώνα μπαράζ για την παραμονή ο οποίος διεξήχθη στο στάδιο Καρδίτσας και βρήκε κερδισμένη την ομάδα του Βόλου με 3–1 στα πέναλτι καθώς κανονική διάρκεια και παράταση λήξαν 0–0, με τον Α.Σ. Λαμία να υποβιβάζεται εκ νέου στην Δ΄ Εθνική. Την περίοδο 1993–94 κατέκτησε για δεύτερη φορά το πρωτάθλημα της Δ΄ Εθνικής και επέστρεψε στην Γ΄ Εθνική, όπου αγωνίστηκε από τη σεζόν 1994–95 μέχρι και τη σεζόν 1996–97. Την περίοδο 1994–95 διέγραψε μια ακόμη αξιόλογη πορεία στο Κύπελλο Ελλάδας, όπου αρχικά προκρίθηκε από τη φάση ομίλων συμμετέχοντας στον όμιλο ως μοναδική ομάδα Γ΄ Εθνικής με αντιπάλους τους Ηρακλή, Απόλλων Καλαμαριάς, Πανηλειακό και Καλαμάτα και ακολούθως απέκλεισε την Α.Ε. Τυρνάβου για να αποκλειστεί στη φάση των 16 από τον Α.Ο. Καβάλα, ομάδα Α΄ Εθνικής.
Ο Α.Σ. Λαμία τη σεζόν 1996–97 υποβιβάστηκε για τρίτη φορά στην Δ΄ Εθνική και τη σεζόν 1999–00 αναδείχθηκε πρωταθλητής του 3ου ομίλου Δ΄ Εθνικής και επανήλθε στην τρίτη εθνική κατηγορία. Ωστόσο την περίοδο 2000–01 υποβιβάστηκε ξανά στην Δ΄ Εθνική για να κατακτήσει την περίοδο 2003–04 το πρωτάθλημα και την άνοδο στην Γ΄ Εθνική, όπου αγωνίστηκε μέχρι και τη σεζόν 2008–09 όποτε και υποβιβάστηκε. Τη σεζόν 2006–07 πλησίασε την πολυπόθητη επάνοδο στην Β΄ Εθνική, τερματίζοντας στην 4η θέση της βαθμολογίας. Την περίοδο 2008–09 απέκλεισε κατά σειρά τον Αιολικό με 0–1 στη Μυτιλήνη, την Καλαμάτα με 2–1 που ήταν ομάδα Β΄ Εθνικής και έφτασε μέχρι τη φάση των 32 του κυπέλλου Ελλάδας, όπου και αποκλείστηκε από τον Πανσερραϊκό, ομάδα Α΄ Εθνικής. Την περίοδο 2009–10 αγωνίστηκε στην Δ΄ Εθνική στο πρωτάθλημα της οποίας την περίοδο 2010–11 δεν δήλωσε συμμετοχή και υποβιβάστηκε απευθείας στην Α1 Ε.Π.Σ. Φθιώτιδας, όπου και αγωνίστηκε την περίοδο 2011–12.
2012–Σήμερα: Π.Α.Σ. Λαμία 1964
Το καλοκαίρι του 2012, ο Α.Σ. Λαμία συγχωνεύτηκε με τον Π.Σ. Αγρότη Λιανοκλαδίου, που εκείνη την περίοδο ήταν στην Δ΄ Εθνική, αντικαθιστώντας τον στην κατηγορία, μετονομαζόμενη σε '''Π.Α.Σ. ΛΑΜΙΑ 1964'''. Την περίοδο 2012–13 αναδείχθηκε πρωταθλήτρια στον 4ο όμιλο της Δ΄ Εθνικής και την αμέσως επόμενη (2013–14) αναδείχθηκε πρωταθλήτρια στον 3ο όμιλο της Γ΄ Εθνικής και εξασφάλισε την άνοδο στην δεύτερη εθνική κατηγορία, μετά από 34 χρόνια απουσίας από αυτήν. Την αγωνιστική περίοδο 2016–17 τερμάτισε στη 2η θέση και ως δευτεραθλήτρια κέρδισε για πρώτη φορά στην ιστορία της την άνοδο στην ανώτερη κατηγορία του ελληνικού ποδοσφαίρου, τη Σούπερ Λιγκ.
Κατά την παρθενική παρουσία της στην πρώτη εθνική κατηγορία, την περίοδο 2017–18, σημείωσε 6 νίκες, 12 ισοπαλίες και 12 ήττες και 30 βαθμούς και κατέκτησε επάξια την παραμονή της, ενώ έχοντας αποκλείσει τον Παναθηναϊκό στην 3η φάση έφτασε μέχρι και τα προημιτελικά του κυπέλλου Ελλάδας. Την αμέσως επόμενη περίοδο (2018–19) η ομάδα, σαφώς βελτιωμένη, είχε ακόμη καλύτερη επίδοση και κατέλαβε την 7η θέση του πρωταθλήματος, τερματίζοντας υψηλότερα από όλες τις υπόλοιπες επαρχιακές ομάδες. Επίσης, κατέγραψε μία εξαιρετική πορεία στο Κύπελλο Ελλάδας της περιόδου 2018–19, όπου έφτασε μέχρι τα ημιτελικά για δεύτερη φορά στην ιστορία της, αποκλείοντας σε αγώνες νοκ-άουτ τον Παναθηναϊκό και τον Ολυμπιακό Πειραιώς.
Γήπεδο
Έδρα του Π.Α.Σ Λαμία 1964 είναι το Δ.Α.Κ. Λαμίας, που έχει χωρητικότητα 5.500 θέσεις. Το ρεκόρ προσέλευσης κρατάει από το 1968, όταν σε έναν αγώνα της Λαμίας με τα Τρίκαλα βρέθηκαν πάνω από 11.000 φίλαθλοι. Το γήπεδο χτίστηκε τη δεκαετία του 1960 και το 2004, 2008, 2017 ανακατασκευάστηκε. Την αγωνιστική περίοδο 2003–04 λόγω της ανακατασκευής, η Λαμία χρησιμοποίησε ως έδρα το γήπεδο της Ροδίτσας κοντά στην πόλη, όπου στους εορτασμούς για την άνοδο στη Γ΄ Εθνική παραβρέθηκαν 6.000 φίλοι της ομάδας.
Έμβλημα
Κυρίαρχο στοιχείο στο παλαιότερο έμβλημα του συλλόγου αποτελεί το γράμμα λάμδα (Λ), το οποίο είχε αναφορές στο αρχικό γράμμα της πόλης, καθώς και στις ασπίδες των Σπαρτιατών κατά τη μάχη των Θερμοπυλών. Κατά καιρούς άλλαζε το έμβλημα του συλλόγου, ενώ 2 χρόνια μετά τη δημιουργία του Π.Α.Σ. ΛΑΜΙΑ 1964 παρουσιάστηκε ένα νέο έμβλημα με την προσθήκη του Αθανάσιου Διάκου. Το 2016 πραγματοποιήθηκε μικρή τροποποίηση του η οποία ισχύει έως σήμερα.
Φίλαθλοι
Ο Π.Α.Σ. Λαμία 1964 είναι ιδιαίτερα δημοφιλής στον νομό Φθιώτιδας, καθώς είναι ο κύριος εκπρόσωπος του νόμου στα επαγγελματικά πρωταθλήματα. Επίσης, ο Π.Α.Σ. Λαμία 1964 έχει αρκετούς φιλάθλους και στους γειτονικούς νομούς, όπως της Ευρυτανίας. Η επίσημη θύρα των οργανωμένων φιλάθλων είναι η θύρα 3. Γνωστοί σύνδεσμοι και σύλλογοι είναι οι fadomades (φαντομάδες), ο πολιτιστικός σύλλογος φιλάθλων Λαμίας (Λέσχη φίλων ΠΑΣ ΛΑΜΙΑ) ,οι Blue Roumels Athens Club και το Blue Club- Σύλλογος Φιλάθλων Λαμίας με ημερομηνία ιδρύσεως το 2019.
Εξωτερικοί σύνδεσμοι
Κατηγορία:Π.Α.Σ. Λαμία 1964 Κατηγορία:Αθλητικοί σύλλογοι Φθιώτιδας Κατηγορία:Ποδοσφαιρικές ομάδες Ελλάδας Κατηγορία:Γυναικείες ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1964
Ράσεϊ
thumb|250px|Χάρτης του [[Σκάι (νησί)|Σκάι και του Ράσεϊ.]] Το Ράσεϊ ή Ράσι (αγγλικά: Raasay) είναι νησί του Ηνωμένου Βασιλείου και συγκεκριμένα το δώδεκατο μεγαλύτερο νησί του νησιωτικού συμπλέγματος των Εβρίδων. Έχει έκταση 62,3 τ.χλμ. και 161 κατοίκους (2011). Πρωτεύουσα του νησιού είναι ο οικισμός Inverarish και διοικητικά ανήκει στην περιφέρεια του Χάιλαντ. Είναι πολύ γνωστό ως η γενέτειρα του ποιητή Sorley MacLean, μία σημαντική φιγούρα της Σκωτσέζικης λογοτεχνικής αναγέννησης. Παραδοσιακά σπίτι της οικογένειας MacSween, το νησί κυβερνήθηκε από τους MacLeods από τον 15ο έως τον 19ο αιώνα. Η λέξη Raasay σημαίνει «Νησί του ζαρκαδιού» και είναι επίσης και το σπίτι ενός ενδημικού υποείδους τρωκτικών του Bank Vole.
Εξωτερικοί σύνδεσμοι
Ρασει
Πλάτη Κάσου
Για συνώνυμους οικισμούς και νησίδες δείτε το λήμμα: Πλάτη
Η Πλάτη ή Πλατύ είναι βραχονησίδα των Δωδεκανήσων στο Καρπάθιο πέλαγος. Έχει έκταση 0,205 τ.χλμ. και βρίσκεται στα δυτικά της Κάσου μαζί τις βραχονησίδες Κούρικα. Σύμφωνα με την απογραφή του 2011 δεν κατοικείται και σύμφωνα με το σχέδιο Καλλικράτης υπάγονται στο Δήμο Ηρωικής Νήσου Κάσου. Ως οικισμός αναφέρεται το 2011 να προσαρτάται στον τότε δήμο Κάσου.
Παραπομπές
Κατηγορία:Βραχονησίδες της Κάσου
Λετονική Ποδοσφαιρική Ομοσπονδία
Η Ποδοσφαιρική Ομοσπονδία της Λετονίας (λετονικά: Latvijas Futbola federācija, LFF) είναι το ανώτατο όργανο διοίκησης του ποδοσφαίρου στη Λετονία. Ιδρύθηκε το 1921 και έχει έδρα τη Ρίγα. Έχει την ευθύνη για τη διοργάνωση των εθνικών πρωταθλημάτων και κυπέλλων της χώρας, καθώς και για την Εθνική της ομάδα.
Είναι μέλος της FIFA από το 1922, όμως η λειτουργία της έπαυσε μετά την προσάρτηση της Λετονίας στη Σοβιετική Ένωση το 1945. Μετά τη διάλυση της Σοβιετικής Ένωσης και την ανακήρυξη της χώρας ως ανεξάρτητη δημοκρατία, η LFF έγινε και πάλι μέλος της ΦΙΦΑ, αλλά και της UEFA.
Εξωτερικοί σύνδεσμοι
Λετονια Κατηγορία:Ποδόσφαιρο στη Λετονία Κατηγορία:Ομοσπονδίες μέλη της ΟΥΕΦΑ
Τερμένο σουλλα Στράντα ντελ Βίνο
Το Τερμένο σουλλα Στράντα ντελ Βίνο (ιταλικά: Termeno sulla Strada del Vino, ) ή Τραμίν αν ντερ Βάινστρασε (γερμανικά: Tramin an der Weinstraße, ) είναι ιταλικός δήμος στην Αυτόνομη Επαρχία του Μπολτσάνο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Μπολτσάνο
Αριστοτέλης Καλύβας
Ο '''Αριστοτέλης Ν. Καλύβας''' (Μάρμαρα Φθιώτιδας, 2.9.1911 - Αθήνα, 9.7.2006) ήταν Έλληνας δικαστής. Διετέλεσε υπηρεσιακός δήμαρχος Πρέβεζας την περίοδο Αυγούστου 1950 - Μαΐου 1951 και ανακηρύχθηκε επίτιμος δημότης της τον Ιούλιο 1951.
Βιογραφία
Ο Αριστοτέλης Καλύβας, γιος του Νικολάου και της Ελένης Καλύβα το γένος Γεωργίου Γεραντώνη, γεννήθηκε στις 2.9.1911 στα Μάρμαρα Φθιώτιδας. Ο πατέρας του εργάσθηκε στην Αθήνα και στο εξωτερικό ως οικονόμος του ζεύγους Ερρίκου και Σοφίας Σλήμαν, μετά δε την εγκατάστασή του στη Λαμία ήταν υπεύθυνος του εκεί καταστήματος του κρατικού μονοπωλίου.
thumb|left| Ο Αριστοτέλης Καλύβας (δεξιά) στην εξέδρα των επισήμων, ως Δήμαρχος Πρεβέζης, στην παρέλαση της 25ης Μαρτίου 1951 Σπούδασε στη Νομική Σχολή του Πανεπιστημίου Αθηνών, γνώριζε γαλλικά και γερμανικά και έπαιζε βιολί.
Μετά από άσκηση δικηγορίας στη Λαμία έδωσε εξετάσεις για το δικαστικό σώμα και στις 2.8.1940 διορίστηκε πάρεδρος του Πρωτοδικείου Πειραιά. Στο τέλος του ίδιου μήνα και λόγω του επερχόμενου πολέμου (Β’ Παγκόσμιος) επιστρατεύτηκε και υπηρέτησε στην πρώτη γραμμή του πυρός μέχρι την κατάρρευση του μετώπου το 1941. Το 1948, όντας πρωτοδίκης Πρέβεζας, επιστρατεύτηκε πάλι (Εμφύλιος Πόλεμος) και υπηρέτησε για σχεδόν πέντε μήνες στη Στυλίδα.
Με εξαίρεση τα παραπάνω διαστήματα υπηρέτησε τη Δικαιοσύνη από το 1940 μέχρι το 1978. Κατά τη θητεία του ως πρωτοδίκης στην Πρέβεζα (1945-1952) διετέλεσε υπηρεσιακός της δήμαρχος (1950-1951) και φρόντισε μεταξύ άλλων για την υδροδότηση της πόλης. Για το έργο του ανακηρύχθηκε επίτιμος δημότης Πρέβεζας.
Μετά την αποχώρησή του από την υπηρεσία και μέχρι ενενήντα ετών αρθρογραφούσε περιστασιακά στον αθηναϊκό τύπο. Στις 5 Νοεμβρίου 1986, μετά από πρόσκληση της επιτροπής εκδηλώσεων για τα πενηντάχρονα από τον θάνατο του Ελευθερίου Βενιζέλου, μίλησε για τον μεγάλο Έλληνα πολιτικό στην Αρχαιολογική Εταιρεία Αθηνών. Μέχρι το τέλος της ζωής του διάβαζε ιστορία, ενημερωνόταν για τις διεθνείς εξελίξεις και ενδιαφερόταν για τις επιστημονικές έρευνες αναφορικά με το σύμπαν.
Είχε παντρευτεί την Παρασκευή (Βούλα) το γένος Γεωργίου Στεργίου, θετή κόρη της Δέσποινας Κουτσοπούλου. Η κόρη τους Έλενα έγινε δικηγόρος.
Απεβίωσε στην Αθήνα στις 9.7.2006, σε ηλικία 95 ετών.
Στην υπηρεσία της Δικαιοσύνης. Πρωτοδίκης - Αρεοπαγίτης
Ο Αριστοτέλης Καλύβας, μετά τη θητεία του ως πάρεδρος στον Πειραιά, έγινε πρωτοδίκης το 1942 και υπηρέτησε στα Γρεβενά, την Πρέβεζα και την Αθήνα.
Το 1957 προήχθη παμψηψεί σε πρόεδρο πρωτοδικών και υπηρέτησε στην Κατερίνη και τη Χαλκίδα. Το 1963 προήχθη παμψηφεί και κατ΄ απόλυτη εκλογή σε εφέτη και υπηρέτησε στην Πάτρα και την Αθήνα.
Οι επόμενες προαγωγές του σε πρόεδρο εφετών και αρεοπαγίτη ήταν περιπετειώδεις, καθώς συνέπεσαν με την επταετία 1967-1974, ο ίδιος δε δεν ήταν αρεστός στο τότε καθεστώς. Διώχθηκε πειθαρχικά και επιδιώχθηκε η απόλυσή του από το δικαστικό σώμα αλλά και η ποινική δίωξή του. Τελικά, παρά τις παρεμβάσεις τόσο του εισαγγελέα του Αρείου Πάγου όσο και του υπουργού δικαιοσύνης, τo ανώτατο δικαστικό συμβούλιο απεφάσισε την προαγωγή του σε πρόεδρο εφετών και τοποθετήθηκε στα Ιωάννινα τον Φεβρουάριο του 1972. Εννέα μήνες αργότερα, τον Νοέμβριο του 1972, προήχθη σε αρεοπαγίτη. Η τελευταία προαγωγή ολοκληρώθηκε τυπικά όταν, με απόφαση της ολομέλειας του Συμβουλίου της Επικρατείας, υποχρεώθηκε ο υπουργός δικαιοσύνης, ο οποίος ανεπιτυχώς είχε ασκήσει διαφωνία και κατά των δύο προαγωγών, να δημοσιεύσει στην Εφημερίδα της Κυβερνήσεως το σχετικό διάταγμα προαγωγής, πράγμα που ως τότε κατά παράβαση του νόμου αλλά και του Συντάγματος παρέλειπε.
Ο Τύπος της εποχής, συμπολιτευόμενος και αντιπολιτευόμενος, βρίθει επικριτικών σχολίων για τη μη προαγωγή του και επαίνων για την επιστημονική του κατάρτιση, την ακεραιότητα της δικαστικής του συνείδησης και την «ευψυχία» του στη διάρκεια της δικτατορίας.
Βιβλιογραφικές παραπομπές
Κατηγορία:Δήμαρχοι Πρέβεζας Κατηγορία:Έλληνες δικαστικοί Κατηγορία:Έλληνες δικηγόροι Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Έλληνες νομικοί
Ντεμιυπερκύβος
μικρογραφία|δεξιά|Η εναλλαγή του ν-κύβου αποδόδει έναν από τους δύο ν-ντεμικύβους, όπως σε αυτή την 3-διαστάσεων απεικόνιση των δύο [[Τετράεδρο|τετραέδρων που προκύπτουν ως 3-ντεμικύβοι του 3-κύβου.]] Στην γεωμετρία, ο ντεμιυπερκύβος ή ημιυπερκύβος (που ονομάζεται επίσης ν-ντεμικύβος ή ν-ημικύβος, διεθνώς: demihypercube, n-demicube, n-hemicube, ή half measure polytope) είναι μία τάξη ν-πολυτόπου που κατασκευάστηκε από την εναλλαγή ενός ν-υπερκύβου, συμβολίζεται με ηγν (ενώ η οικογένεια των υπερκύβων, με γν). Οι μισές από τις κορυφές ενός υπερκύβου διαγράφονται και σχηματίζονται έτσι νέες έδρες. Οι 2ν έδρες γίνονται 2ν (ν-1)-ντεμικύβοι, και σχηματίζονται 2ν (ν-1)-πλέγματα εδρών στη θέση των διαγεγραμμένων κορυφών.
Όλοι οι υπερκύβοι παίρνουν και το πρόθεμα ντεμί- στο όνομά τους: ντεμί-κύβος, ντεμί-τεσσεράκτιο, κοκ. Ο ντεμικύβος είναι πανομοιότυπος με το κανονικό τετράεδρο, και το ντεμιτεσσεράκτιο είναι πανομοιότυπο με το κανονικό δεκαεξάχωρο. Το ντεμιπεντεράκτιο θεωρείται ημικανονικό διότι έχει μόνον τις έδρες του κανονικές. Οι υπόλοιπες υψηλότερες μορφές δεν έχουν όλες τις έδρες τους κανονικές, αλλά όλες αυτές οι μορφές είναι ενιαία πολύτοπα.
Ανακάλυψη
Οι ντεμιυπερκύβοι μπορούν να συμβολιστούν με Schläfli σημειογραφία της μορφής η{4,3,...,3} ως το ήμισυ των κορυφων του {4,3,...,3}. Το σχήμα κορυφών των ντεμιυπερκύβων είναι διορθωμένο με ν-πλέγματα.
Κατασκευή
Υλοποιείται από διαγράμματα Coxeter-Dynkin τριών κατασκευαστικών μορφών:
Ο Χάρολντ Σκοτ ΜακΝτόναλντ Κόξετερ επισημαίνει επίσης τα τρίτα διακλαδούμενα διαγράμματα ως 1k1 να αντιπροσωπεύουν τα μήκη των 3 ​​κλάδων και να οδηγούνται από τον κλάδο δακτυλίου.
Ένας ν-ντεμικύβος, όταν το ν είναι μεγαλύτερο του 2, έχει ν × (ν-1) / 2 ακμές να συναντώνται σε κάθε κορυφή του. Τα παρακάτω διαγράμματα δείχνουν λιγότερες ακμές σε κάθε κορυφή λόγω της επικάλυψης των ακμών στην προβολή της συμμετρίας.
Ομάδα συμμετρίας
Η ομάδα συμμετρίας του ντεμιυπερκύβου είναι η ομάδα Coxeter D_n, [3n-3,1,1] έχει τάξη 2^{n-1}n!, και είναι ένας δείκτης 2 υποομάδας της ομάδας υπεροκτάεδρων (η οποία είναι η ομάδα Coxeter BC_n [4,3n-1]).
Ορθοτοπικές κατασκευές
Το ρομβικό δισφηνοειδές είναι το τρισδιάστατο παράδειγμα ενός εναλλασσόμενου κυβοειδούς. Έχει τρία σύνολα από μήκη ακμών, και οι επιφάνειές του είναι σκαληνά τρίγωνα.
Εξωτερικοί σύνδεσμοι
Κατηγορία:Γεωμετρικά σχήματα Κατηγορία:Κύβοι
Τέζιμο
Το Τέζιμο (ιταλικά: Tesimo, ) ή Τίσενς (γερμανικά: Tisens, ) είναι ιταλικός δήμος στην Αυτόνομη Επαρχία του Μπολτσάνο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Μπολτσάνο
Κάρλο Πόντι
Ο Κάρλο Πόντι (Μιλάνο, 11 Δεκεμβρίου 1912 - Γενεύη, 10 Ιανουαρίου 2007) ήταν Ιταλός παραγωγός, ο οποίος έγινε διάσημος από τη συνεργασία του αλλά και από το γάμο του με τη Σοφία Λόρεν.
Αρχικά ασχολήθηκε με τη Νομική και εξάσκησε το δικηγορικό επάγγελμα. Σύντομα όμως τον κέρδισε η έβδομη τέχνη και αρχικά ήταν παραγωγός ανάλαφρων κωμωδιών. Το 1954 θεωρείται σταθμός στην πορεία του, καθώς τη χρονιά αυτή αναλαμβάνει τη συμπαραγωγή του "Λα Στράντα" του Φεντερίκο Φελίνι, από κοινού με τον Ντίνο ντε Λαουρέντις. Τα επόμενα χρόνια θα καθιερώσει τη σταρ σύζυγό του, Σοφία Λόρεν, με την οποία απέκτησε δύο παιδιά. Μερικές ταινίες που έχουν τη σφραγίδα του είναι "Δόκτωρ Ζιβάγκο", "Η Ατιμασμένη", "Ευρώπη '51" και "Οι νύχτες της Καβίρια". Μια σκοτεινή πλευρά στη ζωή του συνδέεται με τις περιπέτειες που είχε με το νόμο στα τέλη της δεκαετίας του '70, όταν του απαγγέλθηκαν κατηγορίες για φοροδιαφυγή και παράνομη εξαγωγή συναλλάγματος και έργων τέχνης, κατηγορίες από τις οποίες αργότερα απαλλάχθηκε. Πέθανε στη Γενεύη της Ελβετίας, σε ηλικία 94 ετών.
Εξωτερικοί σύνδεσμοι
Κατηγορία:Ιταλοί παραγωγοί ταινιών
Πολύδροσο Άρτας
Το Πολύδροσο είναι ένα χωριό του Δήμου Αρταίων με 406 μόνιμους κατοίκους (απογραφή 2011), ελάχιστα χιλιόμετρα από τον Αμβρακικό κόλπο και απέχει περίπου 12 χιλιόμετρα από την πόλη της Άρτας.
Σύμφωνα με το Σχέδιο Καποδίστρια, το Πολύδροσο υπήρξε μέχρι το τέλος του 2010, δημοτικό διαμέρισμα του νεοσύστατου Δήμου Αμβρακικού με έδρα την Ανέζα. Με βάση τη νέα διοικητική διαίρεση που προβλέπει το Σχέδιο Καλλικράτης, το Πολύδροσο εντάχθηκε στο Δήμο Αρταίων. Το Πολύδροσο μαζί με τον οικισμό της Παλαιοσκαμιάς αποτελούν την τοπική κοινότητα Πολυδρόσου με συνολικό πληθυσμό 442 κατοίκους.
Ιστορία
Η παλαιά ονομασία του χωριού ήταν Ζαβάκα και από την ένωση με το γειτονικό χωριό Μαρατιού, προήλθε το Πολύδροσο. Η πρώτη πηγή που μας γνωστοποιεί την ύπαρξη του χωριού είναι τα αρχεία της Βενετίας, στα οποία μας γίνεται γνωστό ότι το έτος 1697, η Ζαβάκα και το Μαρατιού μαζί με πολλά άλλα χωριά της Άρτας, κατέβαλε φόρο στους Βένετους με αντάλλαγμα την προστασία από τις επιδρομές των πειρατών.
Με βάση την εργασία του Κων.Διαμαντή με τίτλο «Η Άρτα και τα περίχωρα αυτής κατά τους χρόνους της επανάστασης», η Ζαβάκα ήταν ένας μικρός οικισμός με 18 οικογένειες την περίοδο που ξέσπασε η Ελληνική Επανάσταση του 1821 ενώ στο Μαρατιού κατοικούσαν 29 οικογένειες.
Ο Παναγιώτης Αραβαντινός στο έργο του «Χρονογραφία της Ηπείρου» του 1856 κάνει αναφορά στο χωριό και μας ενημερώνει ότι στη Ζαβάκα κατοικούσαν 11 οικογένειες και στο Μαρατιού 29 οικογένειες.
Η έκθεση του Ρωσικού Υποπροξενείου Άρτας, το 1877, μας πληροφορεί ότι στη Ζαβάκα κατοικούσαν 11 οικογένειες και στο Μαρατιού 14 οικογένειες.
Άλλη αξιόλογη πηγή αποτελεί το «Δοκίμιον Ιστορικόν περί Άρτης & Πρεβέζης» (εκδ.1884) του Σεραφείμ Ξενόπουλου, μητροπολίτη Άρτας. Σύμφωνα με αυτή την πηγή, την εποχή εκείνη ζούσαν στο χωριό Μαρατιούς 20 οικογένειες και οι κάτοικοι εκκλησιάζονταν στην εκκλησία του Αγίου Αθανασίου.
Εξίσου σημαντική πηγή, είναι η Οθωμανική απογραφή του 1895 που εκδόθηκε με τον τίτλο «''Bin üc yüz on bir sene-i maliyesine mahsus Yanya salnamesi. Yedinci defa olarak''» (Σαλναμές Ιωαννίνων για το οικονομικό έτος 1311, έκδοση έβδομη). Με βάση λοιπόν αυτή την απογραφή, στη Ζαβάκα κατοικούσαν 12 οικογένειες (χανέδες) με συνολικό πληθυσμό 41 άτομα (22 άνδρες, 19 γυναίκες) ενώ στο Μαρατιού κατοικούσαν 15 οικογένειες (χανέδες) με συνολικό πληθυσμό 85 άτομα (42 άνδρες, 43 γυναίκες).
Τοποθεσία και Πρόσβαση
Το Πολύδροσο γειτνιάζει με τη Ράχη, τη Βίγλα και την Ανέζα. Συνδέεται οδικώς με την Άρτα μέσω της Επαρχιακής οδού Άρτας – Κορωνησίας.
Το χωριό εξυπηρετεί η γραμμή Άρτα - Βίγλα, του Αστικού ΚΤΕΛ Άρτας.
Αθλητισμός
Η ποδοσφαιρική ομάδα του χωριού είναι η Θύελλα Πολυδρόσου.
Ζερόμ Σινκλέρ
Ο Ζερόμ Τερένς Σινκλέρ (αγγ. Jerome Terence Sinclair, γεννημένος στις 20 Σεπτεμβρίου 1996) είναι Άγγλος επαγγελματίας ποδοσφαιριστής που αγωνίζεται ως επιθετικός στη Γουάτφορντ. Είναι ο νεότερος ποδοσφαιριστής που αγωνίστηκε με τη φανέλα της πρώτης ομάδας της Λίβερπουλ, καθώς έκανε το ντεμπούτο του σε ηλικία 16 ετών και 6 ημερών.
Ακαδημία
Η Λίβερπουλ υπέγραψε συμβόλαιο με τον 14χρονο Σινκλέρ το καλοκαίρι του 2011, όταν ο τελευταίος αποδεσμεύτηκε από την ακαδημία της Γουέστ Μπρόμιτς. Οι προπονητές της Λίβερπουλ τον σύγκριναν με τον Ραχίμ Στέρλινγκ. Τη χρονιά 2011-12 συμμετείχε κυρίως σε αγώνες της Λίβερπουλ κάτω των 16 μέχρι που ο προπονητής Μάικ Μαρς τον τοποθέτησε σε παιχνίδια της ομάδας κάτω των 18 στα τέλη της χρονιάς. Ο Σινκλέρ εντυπωσίασε τους προπονητές της Λίβερπουλ παρά το γεγονός ότι δεν πέτυχε κάποιο τέρμα. Στις 14 Ιουλίου 2012, ο Σινκλέρ μπήκε ως αλλαγή για να πετύχει 3 τέρματα κατά της Έξετερ Σίτι σε φιλικό αγώνα. Σε φιλικά παιχνίδια πριν την αρχή της χρονιάς, ο Σινκλέρ πέτυχε 8 τέρματα σε 6 αγώνες. Πέτυχε το πρώτο του τέρμα σε επίσημο αγώνα για την ομάδα κάτω των 18 στις 25 Αυγούστου 2012, σε αγώνα με την Κρίσταλ Πάλας που έληξε με σκορ 3-3.
Νεανικές ομάδες και πρώτη ομάδα
Οι εμφανίσεις του είχαν ως αποτέλεσμα να λάβει κλήση από τον Ροντόλφο Μπόρελ για τους αγώνες του NextGen Series και έκανε το ντεμπούτο του στις 19 Σεπτεμβρίου 2012 στον εκτός έδρας αγώνα με την ΦΚ Ιντερνατσιονάλε Μιλάνο. Στον αγώνα αυτό, ο Σινκλέρ κέρδισε πέναλτι, το οποίο εκτέλεσε εύστοχα ο Κρίστιαν Αντοριάν. Μετά τον αγώνα, ο Σινκλέρ έλαβε κλήση από τον προπονητή της πρώτης ομάδας, Μπρένταν Ρότζερς, για τον αγώνα του τρίτου γύρου του Λιγκ Καπ απέναντι στη Γουέτσ Μπρόμιτς στις 26 Σεπτεμβρίου 2012. Μπήκε ως αλλαγή στο 81ο λεπτό στη θέση του Σαμέντ Γιεσίλ στον αγώνα που έληξε με σκορ 2-1 υπέρ της Λίβερπουλ και έγινε ο νεότερος ποδοσφαιριστής που συμμετείχε σε αγώνα της πρώτης ομάδας, όντας 16 ετών και 6 ημερών. Για το υπόλοιπο της χρονιάς 2012-13, ο Σίνκλαιρ συμμετείχε σε αγώνες της Λίβερπουλ κάτω των 18.
Η χρονιά 2013-14 βρήκε τον Σινκλέρ τραυματία για μεγάλα διαστήματα, με αποτέλεσμα να έχει ελάχιστη προόδο.
Μέχρι τις αρχές Μαρτίου 2015, ο Σινκλέρ πέτυχε 22 τέρματα για τις νεανικές ομάδες της Λίβερπουλ σε διάφορα επίπεδα, συμπεριλαμβανομένου 6 τερμάτων σε 7 αγώνες του UEFA Youth League, όπου διακρίθηκε στους αγώνες κατά της Μάντσεστερ Γιουνάιτεντ κάτω των 21 (με τον Βίκτορ Βαλντές στα τέρματα) και της Τσέλσι ΦΚ. Οι καλές του εμφανίσεις είχαν ως αποτέλεσμα να συμπεριληφθεί στη σύνθεση της ομάδας για τους αγώνες του Γιουρόπα Λιγκ κατά της Μπεσίκτας Τζιμναστίκ Κουλουμπού τον Φεβρουάριο.
Τάσος Κάκος
Ο Τάσος Κάκος (Κέρκυρα, 15 Αυγούστου 1970) είναι Έλληνας πρώην διαιτητής ποδοσφαίρου.
Ζερόμ Σινκλέρ
Νεανικές ομάδες και πρώτη ομάδα
Στις 8 Ιανουαρίου 2016 έπαιξε το πρώτο του παιχνίδι για τη Λίβερπουλ τη χρονιά 2015-16 στον αγώνα του τρίτου γύρου του FA Cup απέναντι στην Έξετερ Σίτι (2-2) και πέτυχε το πρώτο του τέρμα για την πρώτη ομάδα. Δέκα μέρες αργότερα δήλωσε πως θα αποχωρήσει από τη Λίβερπουλ στο τέλος της χρονιάς και πως βλέπει μια μεταγραφή στην Ισπανία.
Διεθνής καριέρα
Έκανε το ντεμπούτο του για την εθνική Αγγλίας κάτω των 16 στις 27 Οκτωβρίου 2011 και πέτυχε ένα τέρμα στον αγώνα με την εθνική Ουαλίας (4-0) στα πλαίσια του 2011 Victory Shield. Πέτυχε επίσης ακόμα δύο τέρματα στο 2012 Montaigu Tournament, δίνοντας τη νίκη στην Αγγλία στους αγώνες με την εθνική Γαλλίας και την εθνική Μαρόκο. Αργότερα έλαβε κλήση στην εθνική Αγγλίας κάτω των 17. Πέτυχε το πρώτο του τέρμα για την εθνική στις 31 Αυγούστου 2012, ανοίγοντας το σκορ στον αγώνα με την εθνική Τουρκίας - ο αγώνας έληξε με σκορ 4-1 υπέρ της Αγγλίας. Στις 2 Οκτωβρίου, συμπεριλήφθη στη σύνθεση της εθνικής Αγγλίας για τους προκριματικούς αγώνες του Ευρωπαϊκού Πρωταθλήματος Ποδοσφαίρου κάτω των 17 2013 στην Εσθονία.
Εξωτερικοί σύνδεσμοι
Κατηγορία:Άγγλοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Λίβερπουλ Φ.Κ. Κατηγορία:Ποδοσφαιριστές Γουίγκαν Αθλέτικ Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Φούτμπολ Λιγκ (Αγγλία) Κατηγορία:Ποδοσφαιριστές Γουότφορντ ΦΚ Κατηγορία:Ποδοσφαιριστές Μπέρμιγχαμ Σίτι Κατηγορία:Ποδοσφαιριστές Εθνικής Αγγλίας Κ16 Κατηγορία:Ποδοσφαιριστές Εθνικής Αγγλίας Κ17
Τάσος Κάκος
Το καλοκαίρι του 1997 αποφάσισε να σταματήσει το ποδόσφαιρο και να στραφεί στην διαιτησία σφυρίζοντας τα παιχνίδια του τοπικού πρωταθλήματος Κέρκυρας.
Τη σεζόν 2000-2001 ο Κάκος προβιβάζεται στη Δ΄ Εθνική οπού αναδείχτηκε 3ος καλύτερος διαιτητής ανάμεσα σε 180 ρέφερι.
Τη σεζόν 2001-2002 προβιβάστηκε στην Γ΄ Εθνική κατηγορία οπού και αναδείχτηκε 6ος καλύτερος διαιτητής ανάμεσα σε 85. Στην Γ΄ Εθνική έμεινε μέχρι τον Νοέμβριο του 2002. Στην Β΄ Εθνική πήρε την 5η καλύτερη θέση στην αξιολόγηση ενώ την σεζόν 2003-2004 βγήκε 2ος.
Στην Α΄ Εθνική προβιβάστηκε το 2004, ενώ το 2007 έγινε διεθνής από τη FIFA.
Έχει διαιτητεύσει σε τρεις συνεχόμενους τελικούς κυπέλλου Ελλάδας, στο διάστημα 2009-2011 και στον τελικό της σεζόν 2013-2014, το οποίο έμελλε να είναι και το τελευταίο του παιχνίδι, αφού μετά από αυτό ανακοίνωσε την απόσυρσή του από την ενεργό δράση.
Έκτοτε, έχει κληθεί να διαιτητεύσει σε αγώνες φιλικούς, φιλανθρωπικού χαρακτήρα.
Από τον Νοέμβριο του 2018 είναι τηλεκριτικός διαιτησίας στην εκπομπή Total Football στο Open TV.
Πηγές
Κατηγορία:Έλληνες διαιτητές ποδοσφαίρου Κατηγορία:Διαιτητές ΟΥΕΦΑ Γιουρόπα Λιγκ
Κόλονσεϊ
thumb|250px|Το ξενοδοχείο Colonsay, το μόνο ξενοδοχείο και [[παμπ στο νησί.]]
Εξωτερικοί σύνδεσμοι
Κολονσει
Τίρες
Το Τίρες (ιταλικά: Tires, ) ή Τίερς (γερμανικά: Tiers, ) είναι ιταλικός δήμος στην Αυτόνομη Επαρχία του Μπολτσάνο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Μπολτσάνο
Λιμνάδα
Στην Ελληνική μυθολογία, οι Λιμνάδες / Λειμενίδες ήταν ένα είδος Ναϊάδας. Ζούσαν σε λίμνες του γλυκού νερού. Οι γονείς τους ήταν θεοί των ποταμών και των λιμνών.
Ο αριθμός των Λιμνάδων περιέχει αλλά δεν περιορίζεται στις :
Πηγές
Κατηγορία:Ελληνική μυθολογία Κατηγορία:Ναϊάδες  Κατηγορία:Όντα της ελληνικής μυθολογίας
Λίρα του Σουδάν
Η Λίρα (pound, κωδικός ISO SDG, αραβικά جنيه سوداني ) είναι το νόμισμα του Σουδάν από το 2007 αλλά και της νεοσύστατης χώρας με όνομα Νότιο Σουδάν από τις 9 Ιουλίου ως τις 18 Ιουλιου του 2011, όταν μπήκε σε κυκλοφορία η Λίρα του Νοτίου Σουδάν. Αντικατέστησε το σουδανικό δηνάριο, στην ισοτιμία της μιας λίρας= 100 δηνάρια. Η υποδιαίρεσή της είναι σε πιάστρες. Η πρώτη λίρα είχε κυκλοφορήσει στο Σουδάν την περίοδο 1956-1992. Εκείνο το νόμισμα υποδιαιρούνταν σε 100 κιρς και αντικαταστάθηκε από το δηνάριο.
Εξωτερικοί σύνδεσμοι
Λιρα Σουδαν Κατηγορία:Σουδάν Κατηγορία:Νότιο Σουδάν
Τρόντενα νελ πάρκο νατουράλε
Το Τρόντενα νελ πάρκο νατουράλε (ιταλικά: Trodena nel parco naturale, ) ή Τρούντεν ιμ Νατούρπαρκ (γερμανικά: Truden im Naturpark, ) είναι ιταλικός δήμος στην Αυτόνομη Επαρχία του Μπολτσάνο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Μπολτσάνο
Τεχνητή Λίμνη Αργάκας
Η Τεχνητή Λίμνη Αργάκας είναι τεχνητή λίμνη στην Επαρχία Πάφου στην Κύπρο. Το μεγαλύτερο μέρος της λίμνης βρίσκεται στη Μακούντα, ενώ μικρό μέρος της βρίσκεται εντός των διοικητικών ορίων των κοινοτήτων Κυνούσα και Αργάκα.
Ιστορικό και πληροφορίες
Για τη δημιουργία της τεχνητής λίμνης κατασκευάστηκε λιθόρριπτο φράγμα, η κατασκευή του οποίου ολοκληρώθηκε το 1964. Την ίδια χρονιά λειτούργησε η τεχνητή λίμνη (ταμιευτήρας).
Η Τεχνητή Λίμνη Αργάκας έχει χωρητικότητα 0,99 εκατομμύρια κυβικά μέτρα νερού. Το νερό που συγκεντρώνεται στη λίμνη προέρχεται από τον ποταμό Μακούντα. Η Τεχνητή Λίμνη Αργάκας κατασκευάστηκε για να εξυπηρετεί αρδευτικούς σκοπούς.
Η Τεχνητή Λίμνη Αργάκας υπερχειλίζει σχεδόν κάθε χρόνο.
Η Τεχνητή Λίμνη Αργάκας εμπλουτίζεται με διάφορα είδη ψαριών και επιτρέπεται το ερασιτεχνικό ψάρεμα. Στην Τεχνητή Λίμνη Αρμίνου υπάρχουν τα εξής είδη ψαριών: λαβράκι, γατόψαρο, αλβούρνος, κυπρίνος, κουνουπιέρης και κοκκινοφτέρα.
Πηγές
Κατηγορία:Φράγματα της Κύπρου Κατηγορία:Κτίρια και κατασκευές στην Επαρχία Πάφου Κατηγορία:Τεχνητές λίμνες της Κύπρου Κατηγορία:Μακούντα Κατηγορία:Κινούσα Κατηγορία:Αργάκα
Institut polytechnique de Paris
Το Institut polytechnique de Paris είναι δημόσιο ερευνητικό πανεπιστήμιο με έδρα το Παρί-Σακλαί της Γαλλίας. Ιδρύθηκε το 2019. Το 2021 αριθμούσε 7.000 φοιτητές.
Εξωτερικοί σύνδεσμοι
Κατηγορία:Πανεπιστήμια στη Γαλλία
Live Cream
Ο δίσκος περιείχε τέσσερα ζωντανά ηχογραφημένα τραγούδια από τρεις συναυλίες του συγκροτήματος στο Σαν Φρανσίσκο το Μάρτιο του 1968, όπως και μία στούντιο ηχογράφηση του ακυκλοφόρητου, μέχρι τότε, τραγουδιού "Lawdy Mama", το οποίο ουασιστικά είναι το "Strange Brew" με διαφορετικό σόλο κιθάρας και χωρίς φωνητικά.
Η εμπορική επιτυχία του δίσκου ήταν αρκετά μεγάλη αφού ανέβηκε στο # 4 των βρετανικών τσαρτ και το Top-20 σε Ηνωμένες Πολιτείες, Καναδά και Αυστραλία. Οι κριτικές για το άλμπουμ ήταν διφορούμενες με το περιοδικό "Rolling Stone" να το χαρακτηρίζει "εξαιρετικό" αλλά το "Stereo Review" το χαρακτήρισε ως ένα "μείγμα άνισων εκτελέσεων". Παρ' όλα αυτά, οι Cream ήταν ένα συγκρότημα με εξαιρετική σκηνική παρουσία και υψηλού επιπέδου ζωντανές εμφανίσεις και επειδή αυτό ήταν κατανοητό από την εταιρεία τους, κυκλοφόρησε δύο ζωντανά ηχογραφημένα άλμπουμ το 1970 και το 1972 για να αναδείξει αυτά τα χαρακτηριστικά που τους έκαναν διάσημους.
Το δεύτερο μέρος αυτών των ηχογραφήσεων κυκλοφόρησε ενάμισι χρόνο αργότερα, με τον τίτλο "Live Cream Volume II".
Τραγούδια
1. N.S.U. (Bruce) - 10:15
Σαν Φρανσίσκο, 10 Μαρτίου 1968
2. Sleepy Time Time (Bruce, Godfrey) - 6:52
Σαν Φρανσίσκο, 9 Μαρτίου 1968
3. Lawdy Mama (traditional arr. Clapton) - 2:46
Νέα Υόρκη, Μάιος 1967
4. Sweet Wine (Baker, Godfrey) - 15:16
5. Rollin' and Tumblin'  (Morganfield) - 6:42
Σαν Φρανσίσκο, 7 Μαρτίου 1968
Θέσεις τσαρτ
Live Cream (άλμπουμ)
Επίσημη κυκλοφορία: Απρίλιος 1970
Τα μέλη των Cream
Το Live Cream ηχογραφήθηκε από τους εξής μουσικούς:
Πηγές
Κατηγορία:Δισκογραφία των Cream Κατηγορία:Άλμπουμ του 1970
Α.Σ. Παγγαίο
Ο '''Α.Σ. Παγγαίο''' είναι αθλητικό σωματείο που δραστηριοποιείται στο άθλημα του ποδοσφαίρου, με έδρα τη Νικήσιανη του δήμου Παγγαίου στο νομό Καβάλας. Οι εντός έδρας αγώνες του συλλόγου διεξάγονται στο Δημοτικό Γήπεδο Νικήσιανης. Η ομάδα μετέχει στις τοπικές κατηγορίες της ΕΠΣ Καβάλας.
Μ.Α.Ε. Παγγαίο 90
Η ομάδα '''Μ.Α.Ε. Παγγαίο 90''' προήλθε από τη συγχώνευση της Νίκης Νικήσιανης με τον Μ.Α.Σ. Αστήρ Γεωργιανής το 1990. Σημαντική επιτυχία για την ομάδα υπήρξε η συμμετοχή της επί 5 συναπτά έτη στη Δ΄ Εθνική κατηγορία.
Την πρώτη περίοδο στη Δ΄ Εθνική, 1990–91, με τριπλή ισοβαθμία, συγκεντρώνοντας 39 βαθμούς τερμάτισε στη 15η θέση του βαθμολογικού πίνακα του 1ου Ομίλου, παραμένοντας έτσι στην κατηγορία. Την αμέσως επόμενη περίοδο, 1991–92, κατέλαβε την 7η θέση του 12ου Ομίλου, με 39 βαθμούς, ενώ την περίοδο 1992–93, τερμάτισε 5η με 59 βαθμούς.
Η πορεία της ομάδας την περίοδο 1993–94 ήταν η πλέον επιτυχημένη, καθώς κατέλαβε τη 2η θέση με 72 βαθμούς, φτάνοντας έτσι πολύ κοντά στην άνοδο. Η περίοδος 1994–95 έμελε να είναι και η τελευταία της ομάδας στη Δ΄ Εθνική, καθώς τερμάτισε στην 11η θέση με 49 βαθμούς, με αποτέλεσμα τον υποβιβασμό στις τοπικές κατηγορίες της ΕΠΣ Καβάλας.
Α.Σ. Παγγαίο
Η ομάδα «Παγγαίο 90», έπειτα από διοικητικά προβλήματα, πήρε την ονομασία «Παγγαίο». Στις αρχές της δεκαετίας του '10, η ομάδα έφτασε ως την πρώτη κατηγορία της ΕΠΣ Καβάλας, ενώ έκτοτε η πορεία ήταν καθοδική.
Εξωτερικοί σύνδεσμοι
Παγγαίο 90 Κατηγορία:Ιδρύσεις αθλητικών συλλόγων το 1990 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1990
Χάλκη Λάρισας
Η Χάλκη είναι ένα από τα χωριά του θεσσαλικού κάμπου. Η θέση της είναι νοτιοανατολικά σε σχέση με την πόλη της Λάρισας, σε υψόμετρο 81 μέτρων και απέχει από αυτή 16 χλμ. Διοικητικά ανήκει στο Δήμο Κιλελέρ. Αριθμεί 1.557 κατοίκους, σύμφωνα με την Απογραφή του 2021.
Ονομασία
Για τη σημερινή ονομασία του χωριού υπάρχουν δύο εκδοχές. Η πρώτη εκδοχή είναι ότι ονομάστηκε έτσι από τη λέξη «χαλκιάδες» (αυτοί που επεξεργάζονται το χαλκό) και η δεύτερη από έναν αρχαίο οικισμό που βρισκόταν στη γύρω περιοχή.
Γενικά και ιστορικά στοιχεία
Η Χάλκη είναι ένα χωριό 15 χιλιόμετρα νότια της Λάρισας. Ιδρύθηκε πριν από 300 περίπου χρόνια από κολίγους της περιοχής. Κατά την περίοδο της τουρκοκρατίας, οι Τούρκοι την είχαν ονομάσει Μαϊμούλι (που σημαίνει "απλωταριά", δηλαδή απλωτός κάμπος). Στη συνέχεια ονομάστηκε Όγχηστος. Το όνομα αυτό το πήρε από έναν παραπόταμο που περνούσε έξω από το χωριό.
Στο χωριό υπάρχει η εκκλησία του Αγίου Αθανασίου (1843), ενώ σώζεται το καμπαναριό από τον παλαιότερο ομώνυμο ναό (1815), που κάηκε. Ένα αξιοθέατο της Χάλκης ήταν ένα κυπαρίσσι 26 περίπου μέτρων, το οποίο ήταν από τα ψηλότερα της Ελλάδας και στόλιζε τη Χάλκη την περίοδο των Χριστουγέννων, αλλά κάηκε από άγνωστους λόγους. Επίσης, την Καθαρά Δευτέρα πραγματοποιούνται εκδηλώσεις με φασολάδα και νηστίσιμα εδέσματα που συνοδεύονται από το γαϊτανάκι και άλλες διάφορες δραστηριότητες.
Στις 2 Μαΐου, ανακομιδή των λειψάνων του Αγίου Αθανάσιου, στο χωριό πραγματοποιούνται εκδηλώσεις με χορούς. Το καλοκαίρι λαμβάνουν χώρα τα «Μπατζιανούλια», εκδηλώσεις προς τιμήν της Ολυμπιονίκη Δέσποινας Μπατζιανούλη, κατοίκου της Χάλκης, η οποία διακρίθηκε στους Ολυμπιακούς Αγώνες του 1997 της Δανίας για άτομα με ειδικές ανάγκες κερδίζοντας χρυσό μετάλλιο στο δρόμο 400 μέτρων με παγκόσμιο ρεκόρ και αργυρό στο δρόμο 200 μέτρων.
Στη Χάλκη υπάρχουν 2 πλατείες. Η κεντρική πλατεία "Δημήτριος Χατζηγιάννης" και η πλατεία Εθνικής Αντίστασης.
Το χωριό εξυπηρετείται με καθημερινά τακτικά δρομολόγια από το Υπεραστικό ΚΤΕΛ Ν. Λάρισας Α.Ε. με δυνατότητα μετάβασης στην πόλη της Λάρισας και στα ενδιάμεσα χωριά της γραμμής Πλατύκαμπος, Γαλήνη και Γλαύκη. Για να δείτε τα δρομολόγια μπορείτε να επισκεφθείτε τον σύνδεσμο αυτόν: https://www.ktellarisas.gr/ektakta-dromologia/.
Αθλητισμός
Σήμερα, η Χάλκη είναι ευρύτερα γνωστή για την ποδοσφαιρική της ομάδα, τον Ηρακλή Χάλκης, η οποία αγωνίστηκε στην Δ΄ Εθνική ποδοσφαίρου ανδρών.Ιδρύθηκε το 1954 και από τότε έχει δημιουργήσει μια μεγάλη ιστορία με πολλές κατακτήσεις στην πορεία της.
Επιπλέον στη Χάλκη υπάρχει η ομάδα καλαθοσφαίρισης (μπάσκετ) και βόλεϊ Ηρακλής Χάλκης.
Παραπομπές
Κατηγορία:Χωριά του νομού Λάρισας Κατηγορία:Δήμος Κιλελέρ
Λωράν Οσάρ
Ο Λωράν Οσάρ (γαλλικά: Laurent Hochart) (γεννημένος στις 3 Δεκεμβρίου 1966 στο Μπλαντέκ) είναι Γάλλος πρώην ποδοσφαιριστής, ο οποίος αγωνίστηκε ως επιθετικός και ως επαγγελματίας από το 1983 έως το 1998.
Καριέρα
Ο Λωράν Οσάρ γεννήθηκε στο Μπλαντέκ του Πα-ντε-Καλαί. Κατά την διάρκεια των νεανικών του χρόνων, ο Οσάρ αγωνίστηκε με τα χρώματα της Σαιντ-Ομέρ, ενώ, παράλληλα, αποτέλεσε μέλος της περιφερειακής ομάδας του Νορ στην ηλικιακή κατηγορία παίδων. Συνυπήρξε με τον Ερίκ Σικορά, με τον οποίο και απέκτησε φιλική σχέση. Στην συνέχεια, πραγματοποίησε αθλητικές σπουδές, έχοντας ως συμφοιτητές του τους Σικορά και Ζαν-Γκι Βαλέμ. Ξεκίνησε την επαγγελματική του καριέρα το 1983, αγωνιζόμενος για λογαριασμό της Ρασίνγκ Κλαμπ ντε Λανς.
Παρέμεινε στον σύλλογο έως το τέλος της σεζόν 1989, όπου και μεταγράφηκε στην Φουτμπόλ Κλαμπ ντε Λοριάν. Έπειτα από διάστημα παρουσίας διάρκειας μιας σεζόν στον σύλλογο, επέστρεψε στην ομάδα όπου εκπαιδεύτηκε ποδοσφαιρικά για διάστημα μίας σεζόν, προτού, στην συνέχεια, υπογράψει συμβόλαιο συνεργασίας με την Λουάν-Κουιζώ.
Το 1994, μεταγράφηκε στην Μπωβαί για διάστημα μίας σεζόν, ενώ, στην συνέχεια, επέστρεψε από το 1995 έως το 1998 στην Λουάν-Κουιζώ, με τα χρώματα της οποίας και ολοκλήρωσε την επαγγελματική του καριέρα.
Στατιστικά
Ο παρακάτω πίνακας συνοψίζει τα στατιστικά σε επίσημες αναμετρήσεις του Λωράν Οσάρ κατά την διάρκεια της καριέρας του ως επαγγελματίας ποδοσφαιριστής.
Πηγές
Κατηγορία:Γάλλοι ποδοσφαιριστές Κατηγορία:Ποδοσφαιριστές ΡΚ Λανς Κατηγορία:Ποδοσφαιριστές Λουάν-Κουιζώ ΦΚ Κατηγορία:Ποδοσφαιριστές ΦΚ Λοριάν Κατηγορία:Ποδοσφαιριστές ΑΣ Μπωβαί
Τίγρη
Η Τίγρη (αρσ.) είναι σαρκοφάγο θηλαστικό της οικογένειας των αιλουριδών, της οποίας αποτελεί το βαρύτερο μέλος. Το είδος έχει την επιστημονική ονομασία Panthera tigris, απαντά αποκλειστικά στην ασιατική ήπειρο και διακρίνεται σε 9 υποείδη, από τα οποία τα 3 θεωρούνται εξαφανισμένα (βλ. Υποείδη).
Η τίγρη, ένα από τα λιγοστά ζώα της επονομαζομένης χαρισματικής μεγαπανίδας (Charismatic Megafauna), αποτελεί ένα από τα πλέον αναγνωρίσιμα είδη στην υφήλιο, με το χαρακτηριστικό μοτίβο από κάθετες, σκούρες ραβδώσεις σε κοκκινοπορτοκαλί υπόστρωμα στην άνω επιφάνεια και, την πιο ανοικτόχρωμη κάτω επιφάνεια του σώματός της. Είναι το βαρύτερο και μακρύτερο από άποψη μήκους σώματος είδος «γάτας» (Felidae), φθάνοντας σε συνολικό -μαζί με την ουρά- μήκος μέχρι και 3,3 μέτρα και βάρος έως 306 κιλά. Έχει εξαιρετικά ευμεγέθεις κυνόδοντες, τους μακρύτερους από τα αιλουροειδή με ύψος μύλης 7,5 έως και 9 εκατοστά. Σε ζωολογικούς κήπους, κάποιες τίγρεις έχουν ζήσει για 20 έως 26 έτη, που φαίνεται επίσης να είναι η διάρκεια ζωής τους στην άγρια φύση. Πρόκειται για εξαιρετικά εδαφικό και, σε γενικές γραμμές, μοναχικό ζώο, που συχνά απαιτεί μεγάλα σε έκταση ενδιαιτήματα για να υποστηριχθούν οι απαιτήσεις στη λεία του. Αυτό, σε συνδυασμό με το γεγονός ότι ζει σε μερικές από τις πιο πυκνοκατοικημένες περιοχές στη Γη, έχει προκαλέσει σημαντικές συγκρούσεις με τον άνθρωπο.
Οι τίγρεις, κάποτε, εξαπλώνονταν σε όλη την Ασία, από την Τουρκία στα δυτικά μέχρι την ανατολική ακτή της Ρωσίας, στα ανατολικά. Κατά τα τελευταία 100 χρόνια, όμως, έχουν απωλέσει το 93% της ιστορικής κατανομής τους και, έχουν εκριζωθεί από την Κ. και ΝΔ. Ασία, από τα νησιά της Ιάβας και του Μπαλί, καθώς και από μεγάλες περιοχές της Α. και ΝΑ. Ασίας. Σήμερα εξαπλώνονται σε οικοσυστήματα που, ποικίλλουν από τη σιβηρική τάιγκα μέχρι τα ανοικτά λιβάδια και τους τροπικούς μαγκρόβιους βάλτους. Τα 6 υποείδη τίγρης που ζουν σήμερα, έχουν χαρακτηριστεί ως απειλούμενα (EN) από την IUCN (κριτήρια A2bcd+4bcd, 2011). Ο παγκόσμιος πληθυσμός στην άγρια φύση εκτιμήθηκε το 2011, ότι είναι μικρότερος των 3000 ατόμων (βλ. και Κατάσταση πληθυσμού), από περίπου 100.000 στις αρχές του 20ού αιώνα, με τους περισσότερους εναπομείναντες πληθυσμούς να απαντώνται σε μικρούς, απομονωμένους τον έναν από τον άλλο, θύλακες. Σημαντικότεροι λόγοι για την κατακόρυφη μείωση των πληθυσμών της τίγρης είναι η λαθροθηρία (poaching) και η καταστροφή και ο κατακερματισμός των ενδιαιτημάτων της. Η έκταση της επικράτειας που καταλαμβάνεται από το είδος εκτιμάται σε λιγότερο από 1.184.911 τετραγωνικά χιλιόμετρα, με μείωση της τάξης του 41% από την περιοχή που εκτιμάται ότι κατείχε στα μέσα της δεκαετίας του 1990.
Αποτελεί, ίσως, το δημοφιλέστερο από τα μεγάλα θηλαστικά του κόσμου, με εξέχουσα θέση στην αρχαία μυθολογία και λαογραφία και συνεχή ιστορική παρουσία στη λογοτεχνία και σε όλες ανεξαιρέτως τις καλές τέχνες, αλλά και στον κινηματογράφο και τα σύγχρονα media. Οι τίγρεις εμφανίζονται σε πολλές σημαίες, σε οικόσημα και στη λαϊκή κουλτούρα σε πλείστες εκφάνσεις της. Είναι το εθνικό ζώο του Μπανγκλαντές (η τίγρη της Βεγγάλης), της Ινδίας, του Βιετνάμ, της Μαλαισίας (η μαλαισιανή τίγρη) και της Νότιας Κορέας.
Τα μορφολογικά και ηθολογικά χαρακτηριστικά της τίγρης, η κορυφαία θέση που κατέχει στην τροφική αλυσίδα των ενδιαιτημάτων της, το ιστορικό της γεωγραφικής της εξάπλωσης και, κυρίως, η σχέση της με τον άνθρωπο, συνετέλεσαν στη δημιουργία ενός «μύθου» και αφηγήσεων -τις περισσότερες φορές με τραγική κατάληξη- γύρω από το όνομά της. Η δραματική μείωση των πληθυσμών της -ήδη, τρία από τα υποείδη της είναι εξαφανισμένα (ΕΧ)-, έχει προκαλέσει την κινητοποίηση της παγκόσμιας επιστημονικής, και όχι μόνον, κοινότητας.
Ετυμολογία επιστημονικής ονομασίας
Για την επιστημονική ονομασία του γένους Panthera «πάνθηρας» υπάρχουν δύο εκδοχές: σύμφωνα με την πρώτη εκδοχή, η λέξη είναι ελληνική και προέρχεται από τον αρχικό αμάρτυρο τύπο πάνθηρ, λόγω της παρετυμολογικής σύνδεσής της με τις λέξεις παν και θηρώ «κυνηγώ».
Σύμφωνα με τη δεύτερη εκδοχή, η λέξη έχει ανατολική προέλευση και συνδέεται με την αρχαία ινδική pundarīka «τίγρη».
Ετυμολογία λαϊκής ονομασίας
Η λέξη τίγρη φαίνεται να είναι δάνεια από την περσική γλώσσα, αλλά δεν έχει προσδιοριστεί η ακριβής προέλευση, παρά την προσπάθεια να συνδεθεί ετυμολογικά με τον ομώνυμο ποταμό Τίγρητα, λόγω της ιδιότητας του να είναι «ορμητικός» και «αιχμηρός» [ΕΤΥΜ. < αρχ. τίγρις, η σύνδεση με την αβεστική tiyri- «βέλος, οξύ άκρο», αρχ. περσ. tigrã «οξύς, αιχμηρός» ίσως οφείλεται σε παρετυμολογία, παρά το σχόλιο του Στράβωνος για τον ομώνυμο ποταμό: Τίγρις άμικτον φυλάσσων το ρεύμα διά την οξύτητα, αφ' ου και τούνομα Μήδων τίγριν καλούντων το τόξευμα. Κατόπιν, και μέσω του λατινικού tigris η λέξη πέρασε και σε άλλες ευρωπαϊκές γλώσσες, λ.χ. αγγλ. tiger, γαλλ. tigre, γερμ. Tiger].
Εκδοχές ονόματος
Η αρχαία και, μεσαιωνική κατόπιν, ονομασία είναι τίγρις-εως (ο, η), πληθ. τίγρεις-εων (οι, αι), αλλά και ο τύπος στη γενική ενικού τίγρις-ιος ή -ιδος, πληθ. τίγριδων. Αργότερα εμφανίστηκε και ο νεοελληνικός τύπος τίγρης-η (ο) και τίγρη-ης (η).
Συστηματική ταξινομική
Το 1758, ο Κάρολος Λινναίος περιέγραψε το είδος στο περίφημο έργο του Systema Naturae, ως Felis tigris. To 1929, ο Άγγλος ζωολόγος Ρέτζιναλντ Πόκοκ (Reginald Innes Pocock), κατέταξε το είδος στο γένος (βιολογία) Panthera. Υπάρχουν 9 συνολικά υποείδη, από τα οποία τα 3 θεωρούνται εξαφανισμένα (βλ. Υποείδη).
Καταγωγή και εξέλιξη
thumb|left|240px|[[Σκελετός τίγρης]] Τα παλαιότερα κατάλοιπα ενός αιλουροειδούς με «τιγροειδή» χαρακτηριστικά βρέθηκαν στην Κίνα και την Ιάβα, και καταχωρήθηκαν ως Panthera palaeosinensis. Αυτό το είδος έζησε περίπου 2 εκατομμύρια χρόνια πριν, κατά την έναρξη του Πλειστοκαίνου και, ήταν μικρότερο από το σημερινό. Τα πρώτα απολιθώματα από πραγματικές τίγρεις γνωστά από την Ιάβα, είναι ηλικίας μεταξύ 1,6 και 1,8 εκατομμυρίων ετών. Ξεχωριστά απολιθώματα από το πρώιμο και μέσο Πλειστόκαινο, ανακαλύφθηκαν επίσης σε αποθέσεις στην Κίνα και τη Σουμάτρα. Ένα υποείδος τίγρης που ονομάζεται Panthera tigris trinilensis, έζησε περίπου 1,2 εκατομμύρια χρόνια πριν, και είναι γνωστό από απολιθώματα που βρέθηκαν στο Τρινίλ (Trinil) της Ιάβας.
Βελίκο Τάρνοβο
Το Βελίκο Τίρνοβο ή Βελίκο Τύρνοβο (βουλγαρικά: Велѝко Тъ̀рново, που σημαίνει Μέγα Τύρνοβο) είναι ένα χωριό της βορειοκεντρικής Βουλγαρίας, πρωτεύουσα της ομώνυμης επαρχίας.
Αναφερόμενη συχνά ως η Πόλη των Τσάρων το Βελίκο Τίρνοβο βρίσκεται στον Ποταμό Γιάντρα και είναι πασίγνωστη ως η ιστορική πρωτεύουσα της Δεύτερης Βουλγαρικής Αυτοκρατορίας, προσελκύοντας πολλούς τουρίστες με τη μοναδική αρχιτεκτονική της. Η παλιά πόλη απλώνεται πάνω σε τρεις λόφους: στον Τσάρεβετς, στην Τραπέζιτσα και τη Σβέτα Γκορά (το οποίο μεταφράζεται στα Ελληνικά ως Ιερό Βουνό, δηλ. Άγιον Όρος), που υψώνονται μέσα στους μαιάνδρους του Γιάντρα. Στον Τσάρεβετς είναι τα ανάκτορα των Βουλγάρων αυτοκρατόρων και το Πατριαρχείο, ο Πατριαρχικός Καθεδρικός, καθώς επίσης και μια σειρά διοικητικών και οικιστικών κτιρίων που περιβάλλονται από μεγάλα τείχη. Η Τραπέζιτσα φημίζεται για τις πολλές εκκλησίες της και ως η πρώην κύρια κατοικία των ευγενών.
Τίγρη
Ιστορικό
thumb|right|240px| Ιστορική (με ωχρό χρώμα) και σύγχρονη (με πράσινο) εξάπλωση της τίγρης left|240px|Η δραματική μείωση του πληθυσμού της τίγρης στον 20ο αιώνα Στο παρελθόν, οι τίγρεις είχαν παρουσία σε όλη την Ασία, από τον Καύκασο και την Κασπία Θάλασσα, ανατολικά προς τη Σιβηρία, την Ιάβα, το Μπαλί και τη Σουμάτρα. Κατά τη διάρκεια του 20ού αιώνα, όμως, οι τίγρεις εξαφανίστηκαν από τη δυτική Ασία και περιορίστηκαν σε απομονωμένους θύλακες στα υπόλοιπα τμήματα της επικρατείας τους. Σήμερα η -κατακερματισμένη και εν μέρει υποβαθμισμένη- κατανομή τους, εκτείνεται από την Ινδία στα δυτικά μέχρι την Κίνα και τη νοτιοανατολική Ασία στα ανατολικά. Το βόρειο όριο βρίσκεται κοντά στον ποταμό Αμούρ στη νοτιοανατολική Σιβηρία, ενώ το μόνο μεγάλο νησί που κατοικείται από τίγρεις είναι η Σουμάτρα.
Το είδος εξέλιπε από το νησί του Μπαλί το 1940, από την Κασπία Θάλασσα στη δεκαετία του 1970, και από την Ιάβα στη δεκαετία του 1980. Η απώλεια των ενδιαιτημάτων τους και το επίμονο κυνήγι, τόσο των τίγρεων όσο και της λείας τους, καταβαράθρωσαν στην κυριολεξία την πληθυσμιακή τους κατάσταση, μια διαδικασία που εξακολουθεί να στερεί τα μεγάλα δάση από την παρουσία τους, όπως άλλωστε και άλλων μεγάλων θηλαστικών, σε όλη τη νότια και νοτιοανατολική Ασία. Από τις αρχές του 20ού αιώνα, η ιστορική κατανομή τους έχει συρρικνωθεί κατά το -τρομακτικό- ποσοστό, 93%. Στη δεκαετία 1997-2007, η εκτιμώμενη περιοχή που καταλαμβάνεται από τίγρεις έχει μειωθεί κατά 41%.